CELEX: 62020TN0091
Language: fi
Date: 2020-05-15 00:00:00
Title: Asia T-91/20: Kanne 15.5.2020 – WT v. komissio

10.8.2020   
            
            
               FI
            
            
               Euroopan unionin virallinen lehti
            
            
               C 262/26
            
         
      Kanne 15.5.2020 – WT v. komissio
      (Asia T-91/20)
      (2020/C 262/36)
      Oikeudenkäyntikieli: englanti
      
         Asianosaiset
      
      
         Kantaja: WT (edustajat: asianajajat G. Pandey ja V. Villante)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan nimittävän viranomaisen 7.11.2019 tekemän ja kantajalle samana päivänä ARES-järjestelmän kautta tiedoksi annetun päätöksen, jossa hylättiin kantajan Euroopan unionin virkamiehiin sovellettavien henkilösääntöjen 90 artiklan 2 kohdan nojalla tekemä ja 17.7.2019 jättämä valitus mukaan lukien kantajan vaatiman 30 000 euron korvauksen hylkääminen
               
            
                  —
               
               
                  kumoamaan nimittävän viranomaisen 17.4.2019 tekemän päätöksen, jossa se antoi henkilöstösääntöjen IX liitteessä olevan 9 artiklan 1 kohdan b alakohdan nojalla varoituksen
               
            
                  —
               
               
                  määräämään vastaajan maksamaan kantajalle edellä mainituista lainvastaisista, riitautetuista päätöksistä aiheutuvasta vahingosta 30 000 euron korvauksen
               
            
                  —
               
               
                  määräämään selvittämistoimista, sellaisina kuin ne on esitetty kannekirjelmässä
               
            
                  —
               
               
                  määräämään Euroopan komission vastaamaan omista oikeudenkäyntikuluistaan ja korvaamaan kantajan oikeudenkäyntikulut tässä oikeudenkäynnissä
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jossa väitetään, että huolenpitovelvollisuutta on jätetty noudattamatta ja hyvää hallintoa koskevaa periaatetta, sellaisena kuin siitä määrätään Euroopan unionin perusoikeuskirjan 41 artiklassa, on loukattu.
               
            
                  2)
               
               
                  Toinen kanneperuste, jossa väitetään. että perusoikeuskirjan 41 artiklassa tunnustettua kohtuullista ajanjaksoa on jätetty noudattamatta ja loukattu oikeusvarmuuden periaatetta ja rikottu henkilöstösääntöjen 12a artiklaa (häirinnän kielto) sekä tehty ilmeinen arviointivirhe.